Meredith Corporation

Meredith Corporation oli yhdysvaltalainen mediayhtiö, joka omisti useita televisioasemia, radioasemia, lehtiä ja verkkosivustoja. Se toimi Des Moinesissa Iowassa. Edwin T. Meredith perusti yhtiön 1902, kun hän alkoi julkaista Successful Farming -lehteä. Myöhemmin aloitettiin myös Fruit, Garden and Home -lehden julkaisu (myöhemmin nimellä Better Homes and Gardens). Yhtiö meni pörssiin 1946. Meredith hankki ensimmäisen televisioasemansa vuonna 1948, kun se osti WHEN-TV:n Syracusessa New Yorkissa vuonna 1948. Vuonna 1969 Meredith muodosti kumppanuuden painotuotteissa länsisaksalaisen Burdan perheen yhtiöiden kanssa. Vuonna 2014 Meredith sai lisenssin Martha Stewartin Martha Stewart Living -lehteen ja marthastewart.com -verkkosivuston ylläpitoon. Media General ilmoitti 2015 aikovansa ostaa Meredithin 2,4 miljardilla dollarilla. Uudesta yhtiöstä olisi tullut Yhdysvaltain kolmanneksi suurin tv-asemaketju, jolla hallitsisi 88 asemaa ja saavuttaisi 30 % USA:n kotitalouksista. Tämä osto kuitenkin peruuntui antimonopolisääntöihin, kun Nexstar Broadcasting osti Media Generalin 4,6 miljardilla. ==Timen osto== Helmikuussa 2017 kerrottiin että Meredith ja Edgar Bronfman Jr.:in johtama sijoittaryhmä olivat aikeissa ostaa Time Inc. -yhtiön.https://www.wsj.com/articles/meredith-bronfman-move- forward-in-their-pursuit-of-time-inc-1486514427 Kauppa toteutui marraskuussa 2017, kun Meredith osti Timen 2,8 miljardilla Kochin veljesten rahoittamana. Time Inc. omisti mm. Time, People, Sports Illustrated, Fortune, Entertainment Weekly -lehdet. Meredith luopui nopeassa tahdissa joistain Timelta saamistaan julkaisuista. Golf Magazine myytiin jo 2018. Timen brittiläinen julkaisija Time Inc UK myytiin Epiris-sijoitusyhtiölle. Time Inc UK oli yksi Britannian suurimmista julkaisijoista ja omisti 57 lehteä, ml. Marie Claire, NME, Country Life, What’s on TV, Woman’s Weekly, Horse & Hound, ja Wallpaper.https://www.theguardian.com/media/2018/feb/26/marie-claire- publisher-time-inc-uk-sold-epiris Syksyllä 2018 Meredith myi Time-lehden Marc Benioffille ja vaimolleen Lynnelle 190 miljoonalla dollarilla. Fortune myytiin thaimaalaiselle liikemiehelle Chatchaval Jiaravanonille, jonka perhe omistaa Charoen Pokphand -yhtiön. Money-lehti lakkautettiin. Money-brändi ja verkkosivusto myytiin puertoricolaiselle Ad Practitioners LLC:lle. Toukokuussa 2019 Meredith myi Sports Illustrated -lehden Authentic Brands Groupille 110 miljoonalla.https://ir.meredith.com/news-releases/press-release- details/2019/Meredith-Corporation-Announces-Sale-of-Sports-Illustrated-to-ABG- for-110-million/default.aspx Marraskuussa 2019 Meredith luopui vielä Internet-mainostajasta Viant Technology Holding Inc., joka omisti myös MySpacen. ===Yhtiön alasajo=== Keväällä 2021 Meredith myi televisioasemansa Gray Televisionille 2,7 miljardin käteiskaupalla. Syksyllä 2021 Meredith ilmoitti että IAC Inc.:n digitaalisen julkaisun divisioona Dotdash ostaa yhtiön lehdet ja verkkosivustot ja yhtiön toiminnot 2,7 miljardilla. Yhtyneen yhtiön merkittävimpiä lehtiä olivat tuolloin People, Better Homes and Gardens, Allrecipes, Southern Living, InStyle ja Real Simple, verkkosivustoja Verywell, The Spruce, Investopedia, Byrdie ja Brides.com ja 95 % sen lukijoista oli naisia. Helmikuussa 2022 kuusi entistä Meredithin lehteä lakkautettiin ja ne jatkavat vain digitaalisina brändeinä: Entertainment Weekly, InStyle, EatingWell, Health, Parents ja People en Español.https://www.wsj.com/articles/barry-dillers-media-group-pulls-plug- on-6-print-magazines-including-instyle-and-entertainment-weekly-11644424320 ==Lähteet== Luokka:Yhdysvaltalaiset yritykset